MÓRÁGY KÖZSÉG ÖNKORMÁNYZAT

Képviselő-testülete

**Szám: 76- 16/2017.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2017. szeptember 25-én** 17,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Illés Béla, Lieszkovszky Lászlóné, Mucska Melinda képviselők (4 fő)

Távol maradt: Ördög Zoltán képviselő

**Tanácskozási joggal megjelent:** Bakó Józsefné jegyző

**Jegyzőkönyvvezető**: Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait, a meghívottakat. Megállapította, hogy a testület határozatképes, az ülést megnyitotta. Javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 4 igen szavazattal - az alábbi napirendi pontokat fogadta el:

**Napirendi javaslat:**

**Napirend előtt:**

**Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról**

Előterjesztő: Glöckner Henrik polgármester

(írásbeli előterjesztés)

**Napirendi pontok:**

**1.)Ivóvíz és szennyvíz közmű rendszerekre vonatkozó 2018. évi Gördülő Fejlesztési terv elfogadása, képviselet jóváhagyása**

Előterjesztő: Glöckner Henrik polgármester

(írásbeli előterjesztés)

**2.) A Bursa Hungarica Felsőoktatási Önkormányzati Ösztöndíjpályázat 2018. évi**

 **fordulójához való csatlakozásról**

Előterjesztő: Glöckner Henrik polgármester

(írásbeli előterjesztés)

**3. ) A szociális célú tüzelőanyag támogatási ellátás helyi szabályairól szóló**

 **önkormányzati rendelet tervezet elfogadásáról**

Előterjesztő: Glöckner Henrik polgármester

(írásbeli előterjesztés)

**4.) Az általános iskolai körzethatárok meghatározásának véleményezése**

Előterjesztő: Glöckner Henrik polgármester

 (írásbeli előterjesztés)

**5.)Egyebek**

 - Játszótéri játékok karbantartása

 - önkormányzati bérlakások felújítása

 - MÁV épületének bérlése (Alsónánai átjárónál)

 - Hiszek Benned Alapítvány kérelme

 - Göbl Zoltán kérelme

 **6.) Kérdések, interpellációk**

**7.) Zárt ülés**

-támogatási kérelmek

**Napirend előtt:**

**A polgármester jelentése a lejárt határidejű önkormányzati határozatok végrehajtásáról, valamint a két ülés között eltelt időszakról**

Előterjesztő: Glöckner Henrik polgármester

(írásbeli előterjesztés)

Az írásos anyagot a képviselők előzetesen megkapták, Glöckner Henrik polgármester az írásbeli előterjesztést nem kívánta kiegészíteni, szeretném megkérdezni a képviselő társaimat van-e valakinek észrevétele?

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy község Önkormányzat képviselő testülete egyhangúlag, 4 igen szavazattal a következő határozatot hozta:

**97/2017.(IX.25.) képviselő-testületi határozat**

Jelentés a lejárt határidejű képviselő-testületi határozatok végrehajtásáról

Mórágy Község Önkormányzat Képviselő-testülete úgy határozott, hogy a 83-95/2017.(VII.17.), valamint a 96/2017.(VII.31.) számú lejárt határidejű önkormányzati határozatok végrehajtásáról és a két ülés között eltelt időszakról szóló jelentést elfogadja.

**Napirendi pontok tárgyalása:**

1. **Ivóvíz és szennyvíz közmű rendszerekre vonatkozó 2018. évi Gördülő Fejlesztési terv elfogadása, képviselet jóváhagyása**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat képviselő testülete egyhangúlag, 4 igen szavazattal a következő határozatokat hozta:

**98/2017. (IX.25.) Képviselő-testületi határozat**

**a DTKSZ-M-IV megnevezésű, 11-20701-1-002-00-02 azonosítóval rendelkező víziközmű-rendszer képviseletéről szóló megállapodás jóváhagyásáról**

Mórágy Község Önkormányzatának Képviselő-testülete úgy határozott, hogy

1. a DTKSZ-M-IV megnevezésű, 11-20701-2-001-00-05 azonosítóval rendelkező, Mórágy, Bátaapáti településeket érintő ivóvíz víziközmű-rendszer tekintetében meghatalmazza Bátaapáti Község Önkormányzatát az ellátásért felelősök képviseletére,
2. az a) pontban meghatározott ivóvíz víziközmű-rendszer vonatkozásában Mórágy Község Önkormányzatával kötendő, az ellátásért felelősök képviseletéről szóló megállapodást jóváhagyja,
3. felhatalmazza a polgármestert a határozat mellékletét képező megállapodás aláírására.

Határidő: azonnal

Felelős: Glöckner Henrik polgármester (szerződés aláírásáért)

 Bakó Józsefné jegyző (megállapodás megküldéséért)

Határozatról értesül: E.R.Ö.V. Zrt.

**99/2017. (IX.25.) Képviselő-testületi határozat**

**az ivóvíz viziközmű-rendszer 2018. évi beruházási-felújítási-pótlási tervének jóváhagyására**

Mórágy Község Önkormányzatának Képviselő-testülete úgy határozott, hogy

* 1. az E.R.Ö.V. Víziközmű Zrt. szolgáltatóval egyeztetett 2018. évre vonatkozó beruházási, felújítási és pótlási tervét a 11-20701-2-001-00-05 hivatali, DTKSZ-M-IV szolgáltatói azonosítójú víziközmű rendszer vonatkozásában a jegyzőkönyv melléklete szerinti tartalommal jóváhagyja;
	2. a 2018. évre elfogadott beruházási, felújítási és pótlási tervek szerinti – Mórágy község közigazgatási területén megvalósuló - munkálatok költségét az önkormányzat a bérleti-üzemeltetési szerződésben meghatározott használati díj terhére biztosítja;
	3. tudomásul veszi, hogy az E.R.Ö.V. Víziközmű Zrt. az 1. pontban foglalt terveket a Magyar Energetikai és Közmű-szabályozási Hivatalhoz jóváhagyás végett beterjeszti és az eljárásban a Hatóság előtt teljes jogkörrel képviseli a települést;

Határidő: azonnal

Felelős: Bakó Józsefné (a határozat megküldésért)

Határozatról értesül: E.R.Ö.V. Zrt.

**100/2017. (IX.25.) Képviselő-testületi határozat**

**a szennyvíz viziközmű-rendszer 2018. évi beruházási-felújítási-pótlási tervének jóváhagyására**

Mórágy Község Önkormányzatának Képviselő-testülete úgy határozott, hogy

1. az E.R.Ö.V. Víziközmű Zrt. szolgáltatóval egyeztetett 2018. évre vonatkozó beruházási, felújítási és pótlási tervét
2. a 21-08864-1-005-00-00 azonosítójú víziközmű rendszer DTKSZ-B-SZV szolgáltatói azonosítójú víziközmű rendszer,

vonatkozásában a jegyzőkönyv melléklete szerinti tartalommal jóváhagyja.

1. a 2018. évre elfogadott beruházási, felújítási és pótlási tervek szerinti – Bátaszék város közigazgatási területén megvalósuló - munkálatok költségét az önkormányzat a bérleti-üzemeltetési szerződésben meghatározott használati díj terhére biztosítja,
2. felhatalmazza az E.R.Ö.V. Víziközmű Zrt.-t, hogy a 2018. évre vonatkozó beruházási, felújítási és pótlási tervét a Magyar Energetikai és Közmű-szabályozási Hivatalhoz jóváhagyás végett terjessze be és az eljárásban a Hatóság előtt teljes jogkörrel képviselje,
3. felhatalmazza a Bátaszék város polgármesterét a meghatalmazási okirat aláírására.

Határidő: azonnal

Felelős: Bakó Józsefné jegyző (a határozat megküldésért)

Határozatról értesül: Bátaszék KÖH

**2.) A Bursa Hungarica Felsőoktatási Önkormányzati Ösztöndíjpályázat 2018. évi**

 **fordulójához való csatlakozásról**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat képviselő testülete egyhangúlag, 4 igen szavazattal a következő határozatot hozta:

**101/2017. (IX.25.) képviselő testületi határozat**

**a Bursa Hungarica Felsőoktatási Ösztöndíjpályázat 2018. évi fordulójához való csatlakozásról**

1. Mórágy Község Önkormányzatának Képviselő-testülete csatlakozik az Emberi Erőforrás Minisztérium Bursa Hungarica Felsőoktatási Önkormányzati Ösztöndíjpályázat 2018. évi fordulójához, egyúttal felkéri a polgármestert a csatlakozási nyilatkozat aláírására.
2. A Képviselő-testület felkéri a jegyzőt, hogy gondoskodjék az Emberi Erőforrás Támogatáskezelő részére a csatlakozási nyilatkozat megküldéséről, a Bursa Hungarica Ösztöndíjpályázat pályázati felhívás közzétételéről.
3. A képviselő-testület az ösztöndíjpályázaton felhasználható 2018. évi pénzkeretet 100.000,- Ft összegben határozza meg.
4. A Képviselő-testület felkéri a polgármestert, hogy a 2018. évi költségvetési rendelet tervezése során a 3.) pont szerinti pénzkeretet tervezésére kerüljön sor.

Felelős:Bakó Józsefné jegyző, Glöckner Henrik polgármester

Határidő:folyamatos

*Ördög Zoltán képviselő a Képviselő-testületi ülésre 17.35 perckor megérkezett.*

**3. ) A szociális célú tüzelőanyag támogatási ellátás helyi szabályairól szóló**

 **önkormányzati rendelet tervezet elfogadásáról**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat képviselő testülete egyhangúlag, 5 igen szavazattal a következő rendeletet alkotta meg:

**Mórágy Község Önkormányzat Képviselő-testületének**

**11/2017. (X.9.) önkormányzati rendelete**

**a szociális célú tüzelőanyag támogatási ellátás helyi szabályairól**

(A rendelet a jegyzőkönyvhöz mellékelve)

**4.) Az általános iskolai körzethatárok meghatározásának véleményezése**

Előterjesztő: Glöckner Henrik polgármester

 (írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra.

*/2017.(IX.25.) Képviselő-testületi határozat az iskolai felvételi körzethatárok véleményezéséről.*

*Mórágy Község Önkormányzat Képviselő-testülete úgy határozott, hogy a Tolna Megyei Kormányhivatalnak a kötelező felvételt biztosító általános iskolák felvételi körzethatárainak megállapításához megküldött tervezetében a Mórágyi Általános Iskola felvételi körzethatárával egyetért, és azt elfogadásra javasolja.*

*Határidő: 2017. október 31.*

*Felelős: Glöckner Henrik polgármester*

*Határozattal értesítendő: Tolna Megyei kormányhivatal, Szekszárd*

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatot hozta:

**102/2017.(IX.25.) Képviselő-testületi határozat az iskolai felvételi körzethatárok véleményezéséről.**

Mórágy Község Önkormányzat Képviselő-testülete úgy határozott, hogy a Tolna Megyei Kormányhivatalnak a kötelező felvételt biztosító általános iskolák felvételi körzethatárainak megállapításához megküldött tervezetében a Mórágyi Általános Iskola felvételi körzethatárával egyetért, és azt elfogadásra javasolja.

Határidő: 2017. október 31.

Felelős: Glöckner Henrik polgármester

Határozattal értesítendő: Tolna Megyei kormányhivatal, Szekszárd

**5.)Egyebek**

- Játszótéri játékok karbantartása

Glöckner Henrik polgármester elmondta, hogy esedékessé vált a településen lévő játszótér játékainak, karbantartása, felújítása, valamint a hiányos eszközök pótlása.

Lieszkovszky Lászlóné alpolgármester elmondta, hogy a tavasszal a Tisza Park Kft-vel elvégeztettük a játszótér eszközeinek, biztonságosságának időszakos ellenőrzését. Az általuk elkészített felülvizsgálati jegyzőkönyv alapján szükséges lenne a játszótéri eszközök javítása. Inczédy László Szekszárdi vállalkozó a tavaszi felülvizsgálatkor is nyújtott be árajánlatot, keressük meg az elkészült felülvizsgálati anyaggal és kérjünk árajánlatot a játékok javítására.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra

*/2017.(IX.25.) képviselő-testületi határozat*

*a játszótéri eszközök karbantartásáról*

*Mórágy Község Önkormányzatának Képviselő-testülete úgy határozott, hogy a Mórágy településen, az Óvoda udvarán lévő játszótéri eszközök javítására Inczédy László vállalkozót bízza meg.*

 *A testület felhatalmazza Glöckner Henrik polgármestert árajánlat kérésére a felülvizsgálati jegyzőkönyv alapján, valamint a vállalkozói szerződés megkötésére.*

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatot hozta:

**103/2017.(IX.25.) képviselő-testületi határozat**

**a játszótéri eszközök karbantartásáról**

Mórágy Község Önkormányzatának Képviselő-testülete úgy határozott, hogy a Mórágy településen, az Óvoda udvarán lévő játszótéri eszközök javítására Inczédy László vállalkozót bízza meg.

A testület felhatalmazza Glöckner Henrik polgármestert az árajánlat kérésére (a felülvizsgálati jegyzőkönyv alapján), valamint a vállalkozói szerződés megkötésére.

Határidő: azonnal

Felelős: Glöckner Henrik polgármester

Határozattal értesítendő: -Inczédy László Szekszárd

 -Közös Önkormányzati Hivatal gazdasági vezetője

- önkormányzati bérlakások felújítása

Glöckner Henrik polgármester elmondta, hogy két önkormányzati tulajdonban lévő bérlakásból kiköltöztek a bérlők. Az ingatlanok kívül és belül is nagyon rossz állapotban vannak. Felújításuk nagyon szükségszerű lenne, mert ilyen állapotban jelenleg nem adhatóak ki. Meg kell fontolni, hogy mit tudunk tenni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2017.(IX.25.) képviselő-testületi határozat*

*önkormányzati bérlakások felújításáról*

*Mórágy Község Önkormányzatának Képviselő-testülete úgy határozott, hogy a Mórágy, Alkotmány utca 31. és Mórágy Petőfi utca 58. számú önkormányzati bérlakásokat fel kívánja újítani.*

 *A testület felhatalmazza Glöckner Henrik polgármestert a felújítási munkák elvégzésére árajánlatok kérésére.*

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatot hozta:

**104/2017.(IX.25.) képviselő-testületi határozat**

**önkormányzati bérlakások felújításáról**

Mórágy Község Önkormányzatának Képviselő-testülete úgy határozott, hogy a Mórágy, Alkotmány utca 31. és Mórágy Petőfi utca 58. számú önkormányzati bérlakásokat fel kívánja újítani.

 A testület felhatalmazza Glöckner Henrik polgármestert a felújítási munkák elvégzésére árajánlatok

kérésére.

Határidő: 2017. november 30.

Felelős: Glöckner Henrik polgármester

Határozattal értesítendő: - Közös Hivatal gazdálkodási vezető

- MÁV épületének bérlése (Alsónánai átjárónál)

Glöckner Henrik polgármester elmondta, hogy egy halmozottan hátrányos helyzetű család kérte az önkormányzat segítségét, mert kilátástalan helyzetbe kerültek, a lakhatásuk nem biztosított. Ismertette, hogy jelenleg nincs olyan önkormányzati ingatlan, amely bérbeadásra alkalmas lenne, ezért megkerestük a MÁV Igazgatóságát az Alsónánai elágazásban lévő „bakterház” ingatlan bérlésével kapcsolatban. A MÁV képviselői rendelkezésünkre álltak és a családsegítővel, megtekintettük az ingatlant, sajnos nagyon rossz állapotban van, nincs bent áram és víz. A közművesítését is az önkormányzatnak kellene megoldani, valamint a MÁV csak az önkormányzattal köt bérleti szerződést, magánszeméllyel nem. A kérelmező családnak nagyon alacsony a jövedelme szociális segélyből és családtámogatási ellátásból tartják fenn magukat. Valami más megoldást kell keresni.

A Képviselő-testülete úgy határozott, hogy a következő testületi ülésig keresnek megoldást a család lakhatásának ügyében, ezért ezt a napirendi pontot elhalasztja.

- Hiszek Benned Alapítvány kérelme

Glöckner Henrik polgármester ismertette a képviselőkkel, hogy e-mailben érkezett egy megkeresés *a Hiszek Benned* *Alapítványtól*, melyben ismételten az Önkormányzat támogatását kéri kórházi eszközök megvásárlásához, kérte a képviselőket vitassák meg a kérdést.

Ördög Zoltán képviselő elmondta, hogy nem nyújtana támogatást a részükre, mert az idei évben már kaptak 20.000 Ft-ot légzés funkció készülék beszerzésére. A megkeresésben pedig az áll, hogy nem történt meg a készülék beszerzése.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester következő határozati javaslatot tette fel szavazásra:

*/2017.(IX.25.) képviselő-testületi határozat*

*a Hiszek Benned Alapítvány kérelméről*

*Mórágy Község Önkormányzatának Képviselő-testülete úgy határozott, hogy a Hiszek Benned Alapítvány részére nem áll módjában támogatást nyújtani, mert anyagi forrása korlátozott.*

Szavazás után Mórágy Község Önkormányzat képviselő-testülete egyhangúlag, 5 igen szavazattal a következő határozatot hozta:

**105/2017.(IX.25.) képviselő-testületi határozat**

**a Hiszek Benned Alapítvány kérelméről**

Mórágy Község Önkormányzatának Képviselő-testülete úgy határozott, hogy a Hiszek Benned Alapítvány részére nem áll módjában támogatást nyújtani,mert anyagi forrása korlátozott.

Határidő: azonnal

Felelős: Glöckner Henrik polgármester

Határozattal értesítendő: - Hiszek Benned Alapítvány Budapest

 Közös Hivatal gazdálkodási vezető

- Göbl Zoltán kérelme

Glöckner Henrik polgármester ismertette a képviselőkkel, hogy érkezett egy kérelem Göbl Zoltán részéről, melyben a buszsofőri állára jelentkezett. Jelenleg az Általános Iskola gondnoki feladatait látja el, amelyet továbbra is folytatna főállásban, sofőri feladatokat 4 órás munkaidőben szeretné ellátni. A kérelmében szerepel még, hogy amennyiben felvételt nyerne az Önkormányzat buszsofőri munkakörére, anyagi támogatásra lenne szüksége a D kategóriás jogosítvány megszerzéséhez. Kérte a képviselőket vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester következő határozati javaslatot tette fel szavazásra:

*/2017.(IX.25.) képviselő-testületi határozat*

*Göbl Zoltán kérelméről*

*Mórágy Község Önkormányzatának Képviselő-testülete úgy határozott, hogy Göbl Zoltánt kívánja majd alkalmazni a jövőben a buszsofőri állás betöltésére, ezért a GKI vizsga elvégzéséhez 140.000,-Ft támogatást biztosít.*

*A Képviselő-testület felhatalmazza a polgármestert, hogy megállapodást kössön a támogatás feltételeiről.*

Szavazás után Mórágy Község Önkormányzat képviselő-testülete egyhangúlag, 5 igen szavazattal a következő határozatot hozta:

**106/2017.(IX.25.) képviselő-testületi határozat**

**Göbl Zoltán kérelméről**

Mórágy Község Önkormányzatának Képviselő-testülete úgy határozott, hogy Göbl Zoltánt kívánja majd alkalmazni a jövőben a buszsofőri állás betöltésére, ezért a GKI vizsga elvégzéséhez 140.000,-Ft támogatást biztosít.

A Képviselő-testület felhatalmazza a polgármestert, hogy megállapodást kössön a támogatás feltételeiről.

Határidő: azonnal

Felelős: Glöckner Henrik polgármester

Határozattal értesítendő: - Göbl Zoltán kérelmező

 Közös Hivatal gazdálkodási vezető

1. **Kérdések, interpellációk**

Hollenbach Anett óvodavezető elmondta, hogy lassan megoldódni látszik az óvónő hiány. Bátaszékről jár ki egy nyugdíjas óvónő, 4 órában látja el a feladatokat.

Illés Béla képviselő elmondta, hogy kamerával megfigyelt területekre tábla kihelyezése szükséges, kérte a táblák megrendelését. Elmondta még, hogy a Kismórágyi utcában, folyamatosan gondot okoz az árkok tisztántartása. Tudja, hogy kevés a közhasznú munkás és nagyon sok a tisztítandó terület, ezért kérte a képviselő társait, fogjanak össze a jövő nyáron és pár emberrel dolgozzanak közösen a település tisztasága, rendezettsége érdekében.

Ismertette még, hogy TAO pályázaton nyert 11.300.000.-Ft-ot. Önrész biztosítása szükséges, de megpróbálja támogatásokból beszerezni. A nyert támogatást az utánpótlás focicsapat felszerelésére, valamint mosógépre, szárítógépre, kerítésépítésre fordítaná.

A nyílt testületi ülésen több kérdés, hozzászólás nem volt, a polgármester megköszönte az azon való részvételt és az ülést 19 óra 55 perckor bezárta.

Kmft.

**Glöckner Henrik Bakó Józsefné**

 polgármester jegyző